Subject: Re: [lojban] Are attitudinals assertions? (was: Attitudinals again (was: Sapir-Whorf Hypothesis

From: "Jorge Llambias" <[email-masked]>
Date: Wed, 20 Jun 2001 22:52:15

la xod di'e cusku

> > i li'a mi do frica le ka jimpe le du'u makau smuni zo xusra
>
>.i .aupei do cusku le do smuni .i mi ba'o cusku le mi smuni

i oi mi pu cusku le me mi moi pu le nu do cusku le me do moi
i ke'u ro nu xusra cu sarcu lo prenu poi xusra e lo bridi
poi se xusra i roda poi prenu rode poi bridi zo'u ganai da de
xusra gi da sarji je benji le sidbo be le du'u de jetnu

>.i pe'i le dei zumdarlu cu simsa so'a darlu pe le dei velsku le ka canci
>ba'o le nu fanva fi ly. .i le kambebna cu zasti fi le glico

i le nu do fa'u mi so'iroi na jimpe le du'u mi fa'u do makau
skudji cu sidju le nu canci

> > > > >.i to ko sanji le du'u mi joipo'o do casnu ki'u le za'i lojbo .
>
> > i pamai mi'o se steci le ka le za'i lojbo cu krinu le nu casnu
> > i to jitfa toi
>
>ru'a do skudji lu .i pamai mi'o se steci le ka le za'i lojbo cu krinu le
>nu ce'u casnu li'u

i drani

>.i ju'o le za'i lojbo cu krinu le zu'o mi'o spuda .i ro da poi na du mi .a
>do zo'u da na casnu .i le za'i lojbo cu krinu la'e di'u

i ku'i xu le za'i lojbo cu krinu le nu mi'o casnu

>.i ja'o jetnu

iseju na smuni mintu le drata

> > i remai le za'i lojbo cu krinu le nu mi'o se steci le ka casnu
> > i to jetnu toi
>
>.ie

i xu do mi tugni le du'u lei re jufra na smuni mintu simxu

>to .e'o ko na vimcu le mi puzu jufra ne le seldarlu toi

i vi'o i ku'i a'u ma mukti

mu'o mi'e xorxes

_________________________________________________________________________
Get Your Private, Free E-mail from MSN Hotmail at http://www.hotmail.com.